Ələt Azad İqtisadi Zonası

Ələt Azad İqtisadi Zonası () və ya qısaca ƏAİZ () — Azərbaycan Respublikası tərkibində xüsusi iqtisadi zona.

 Ərazisi 
Ələt Azad İqtisadi Zonası Qaradağ rayonunun Ələt qəsəbəsində yerləşir, ilkin dövrdə ərazisi 850 hektar (8.5 kvadrat kilometr) idi. 2025-ci ildə iqtisadi zonanın ərazisi ən azı 6500 hektara (65 kvadrat kilometr) çatıb.

 Tarixi 
Ələt Azad İqtisadi Zonası üçün 2017–2021-ci illərdə hüquqi baza yaradılmış, 2022–2023-cü illər iqtisadi zonanın ilkin fəaliyyət dövrü, 2024–2026-cı illər isə sistemli inkişaf dövrü olaraq planlaşdırılmışdır. İlkin fəaliyyət dövründə iqtisadi zonanın idarəetmə təşkilatının, sistemli inkişaf dövründə isə ərazidə sənaye parklarının yaradılması planlaşdırılmışdır. 2027-ci il və sonrası üçün isə iqtisadi zonanın tam fəaliyyət göstərməsi planlaşdırılır.

Ələt Azad İqtisadi Zonası 3 iyun 2021-ci ildə Azərbaycan Prezidenti İlham Əliyevin fərmanı ilə yaradılmışdır. İqtisadi zonanın yaradılmasında əsas məqsəd daxili və xarici investorlar üçün əlverişli mühit yaratmaq, Azərbaycana sərmayə cəlb etməkdir. Ələt Azad İqtisadi Zonası Bakı Beynəlxalq Dəniz Ticarət Limanı, Bakı-Tbilisi-Qars dəmir yolu və beynəlxalq hava limanlarına yaxın yerləşir. Azərbaycanın "Azad İqtisadi Zonalar haqqında" qanunu ilə iqtisadi zonanın xüsusi inzibati və hüquqi rejimi, güzəştlər strukturu və gömrük qaydaları təyin edilir. "Ələt Azad İqtisadi Zonasının İdarəetmə Təşkilatı" iqtisadi zonanı idarə edir, dövlət tabeliyindədir və birbaşa prezident administrasiyasına cavab verir.

2026-cı ildə iqtisadi zonanın karqo hava limanı istifadəyə veriləcək.

 İdarəçiləri 
ŞəxsVəzifəsiSəlahiyyətlərin başlanğıcıSəlahiyyətlərin sonuİstinadValeh ƏləsgərovƏlət azad iqtisadi zonasının müvəqqəti idarəetmə qurumunun sədri25 noyabr 2019may 2020Valeh ƏləsgərovƏlət azad iqtisadi zonasının səlahiyyətli qurumunun İdarə Heyətinin sədrimay 2020indiyə qədərMikayıl Cabbarov150px|frameless Ələt azad iqtisadi zonası üzrə İşçi qrupunun rəhbəri2024indiyə qədər

 İstinadlar 

Kateqoriya:Azərbaycan iqtisadiyyatı
Kateqoriya:2021-ci ildə Azərbaycanda yarananlar